**Obrazložitev k oceni diplomskega dela**

**»PROBLEMATIKA NAČRTOVANJA NASLEDSTVA V DRUŽINSKIH PODJETJIH S PRIMEROM«, avtorice Maje Kumin**

Maja Kumin, avtorica magistrskega dela z naslovom **Problematika načrtovanja nasledstva v družinskih podjetjih s primerom** je v svoji nalogi obravnavala področje družinskega podjetništva, predvsem pa jo je zanimalo nasledstvo družinskih podjetij, saj slednje velja za eno izmed problemskih področij omenjenih podjetij. V nalogi ugotavlja, da je prenos podjetja na naslednjo generacijo predstavlja ogromen problem, saj ga preživi izredno malo družinskih podjetij. Da bi se slednje spremenilo, da bi bilo družinskim podjetjem lažje, ko se soočajo s procesom nasledstva so tu podporne institucije za družinsko podjetništvo, ki na različne načine pomagajo družinskim podjetjem – svetujejo, organizirajo različne dogodke, izdajajo priročnike, knjige in podobno. Ugotovila je, da je tema družinskih podjetij v Sloveniji dokaj nova, a postaja vse bolj aktualna, saj je iz leta v leto vse več različnih raziskav in člankov na omenjeno tematiko. Ker je avtorica želela dobiti čim bolj pristen vpogled kako družinska podjetja delujejo in s kakšnimi problemi se soočajo, je v svojem delu proučevala družinsko podjetje Kodila, d. o. o., ki se že tretjo generacijo ukvarja s predelavo mesa in mesnih izdelkov. Opravila je intervju z lastnikom podjetja, predstavili rezultate slednjega in omenjeno primerjali z ugotovitvami dosedanjih raziskav. V sklepu naloge so podane ugotovitve in ključna spoznanja, podani so odgovori na raziskovalna vprašanja ter podani predlogi kaj bi bilo še dobro raziskati v prihodnje. Med drugim je tudi ugotovitev, da gre pri prenosu nasledstva za dolgotrajen proces. Zato pravočasno načrtovanje nasledstva v družinskih podjetjih predstavlja ključ do uspešnega prenosa družinskega podjetja.

Avtorica magistrskega dela Maja Kumin je z izjemno natančnostjo, vestnostjo in izvirnostjo pristopila k raziskovalnemu delu, rezultate strokovno in podkrepljeno interpretirala in jih zaključila tudi s predlogi za nadaljnje raziskovalno delo. Predlagam, da se magistrsko delo uvrsti med prejemnike za Pomursko raziskovalno nagrado za leto 2018.

pom. akad. dr. Branko Škafar